CELEX: 52019PC0023
Language: sl
Date: 2019-01-31
Title: Predlog SKLEP SVETA o uradnem obvestilu Združenega kraljestva Velika Britanija in Severna Irska, da ne želi več sodelovati pri izvajanju nekaterih določb schengenskega pravnega reda iz Uredbe Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje

EVROPSKA KOMISIJA
            Bruselj, 31.1.2019
            COM(2019) 23 final
            2019/0011(NLE)
            Predlog
            SKLEP SVETA
            o uradnem obvestilu Združenega kraljestva Velika Britanija in Severna Irska, da ne želi več sodelovati pri izvajanju nekaterih določb schengenskega pravnega reda iz Uredbe Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  V skladu s členom 5 Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, ter členom 8(2) Sklepa Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda
                     1
                  , je Združeno kraljestvo sodelovalo pri Uredbi Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje, kakor je bila spremenjena z Uredbo (EU) št. 493/2011 Evropskega parlamenta in Sveta z dne 5. aprila 2011.
               
               
                  Komisija je 16. maja 2018 predlagala dodatno spremembo Uredbe št. 377/2004 v obliki prenovitve
                     2
                  . Svet je predlog prejel 2. julija 2018 v vseh zahtevanih jezikih.
               
               
                  Združeno kraljestvo je v skladu s postopkom iz člena 5(2) Protokola (št. 19) o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, 1. oktobra 2018 uradno obvestilo predsednika Sveta, da ne želi sodelovati pri predlogu za prenovitev z dne 16. maja 2018. Zato Združeno kraljestvo ne sodeluje več pri sprejetju tega predloga. 
               
               
                  Glede na to, da narava mreže uradnikov za zvezo za priseljevanje onemogoča, da bi država članica ostala del te mreže, če se spremenjena zakonodaja, s katero je ta mreža vzpostavljena, ne uporablja za zadevno državo članico, bo dodatna posledica zgoraj navedenega obvestila ta, da bo Združeno kraljestvo prenehalo sodelovati v mreži uradnikov za zvezo za priseljevanje, in sicer od datuma začetka veljavnosti prenovljenega predloga v zvezi z navedeno mrežo.
               
               
                  V skladu s členom 5(3) Protokola (št. 19) o schengenskem pravnem redu Svet določi obseg in pogoje, pod katerimi Združeno kraljestvo preneha sodelovati v delih schengenskega pravnega reda, na katere vpliva zgoraj navedeno obvestilo. Svet sprejme odločitev v obliki sklepa, ki ga sprejme s kvalificirano večino na predlog Komisije. 
               
               
                  Sklep Sveta v skladu s členom 5(3) Protokola (št. 19) o schengenskem pravnem redu upošteva naslednji merili: potrebo, da v kar največji možni meri ohrani sodelovanje zadevne države članice v schengenskem pravnem redu, ne da bi bilo pri tem resno ogroženo njegovo delovanje v praksi, in ob spoštovanju njegove povezanosti.
               
               
                  Namen predloga za prenovitev z dne 16. maja 2018 je izboljšati usklajevanje in optimizirati uporabo uradnikov za zvezo za priseljevanje, vključno z novimi evropskimi uradniki za zvezo, napotenimi v tretje države, da bi se učinkoviteje odzvali na prednostne naloge EU na področju migracij.
               
               
                  Predlog za prenovitev z dne 16. maja 2018 ima enake cilje kot Uredba (ES) št. 377/2004, kakor je bila spremenjena z Uredbo (EU) št. 493/2011, in se osredotoča na krepitev sodelovanja in usklajevanja med uradniki za zvezo za priseljevanje, napotenimi v tretje države, zlasti z določitvijo obveznosti vzpostavitve lokalnih ali regionalnih mrež med uradniki za zvezo za priseljevanje ter s spodbujanjem uporabe namenskega elektronskega orodja za redno izmenjavo informacij znotraj lokalnih mrež in vzpostavitvijo sistema poročanja o dejavnostih mrež uradnikov za zvezo za priseljevanje, vendar brez določitve posebnega operativnega povezovanja z drugimi sistemi ali pravnimi instrumenti, ki so del schengenskega pravnega reda.
               
               
                  Iz narave predloga za prenovitev z dne 16. maja 2018 in obstoječe Uredbe (ES) št. 377/2004, kakor je bila spremenjena z Uredbo (EU) št. 493/2011, izhaja, da pomenita samostojen ukrep v okviru schengenskega pravnega reda, ki ni operativno povezan z drugimi pravnimi instrumenti, ki so del schengenskega pravnega reda. 
               
               
                  Zato se lahko v tem zelo izjemnem primeru šteje, da je kljub prenehanju sodelovanja Združenega kraljestva pri Uredbi (ES) št. 377/2004, kakor je bila spremenjena z Uredbo (EU) št. 493/2011, nadaljnje sodelovanje Združenega kraljestva v preostalem delu schengenskega pravnega reda, v katerem trenutno sodeluje, koristno za zagotovitev ohranitve sodelovanja Združenega kraljestva v tem pravnem redu v kar največji možni meri, ne da bi bilo pri tem resno ogroženo njegovo delovanje v praksi, in ob spoštovanju povezanosti njegovih delov.
               
            
            
               •Skladnost z drugimi politikami Unije
            
            
               
                  Ni relevantno. 
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Ta predlog temelji na členu 5(3) Protokola (št. 19) o schengenskem pravnem redu, vključenem v okvir Evropske unije.
               
            
            
               •Subsidiarnost (za neizključno pristojnost) 
            
         
         
            
               
                  Ni relevantno. 
               
               
                  •
                        Sorazmernost
               
               
                  Ni relevantno.
               
            
            
               •Izbira instrumenta
            
            
               
                  Protokol (št. 19) o schengenskem pravnem redu, vključenem v okvir Evropske unije, določa postopke, ki urejajo sodelovanje Združenega kraljestva pri ukrepih na podlagi schengenskega pravnega reda.
               
               
                  3.
                        REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
               
            
            
               Glede na naravo in področje uporabe tega predloga niso potrebni nobeno naknadno vrednotenje, posvetovanje z zainteresiranimi stranmi ali ocena učinka. 
                     
            
            
               4.PRORAČUNSKE POSLEDICE
            
            
               Predlog nima proračunskih posledic.
            
            
               2019/0011 (NLE)
            
            
               Predlog
            
            
               SKLEP SVETA
            
            
               o uradnem obvestilu Združenega kraljestva Velika Britanija in Severna Irska, da ne želi več sodelovati pri izvajanju nekaterih določb schengenskega pravnega reda iz Uredbe Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje
               
            
               SVET EVROPSKE UNIJE JE –
            
            
               ob upoštevanju Pogodbe o Evropski uniji, 
            
            
               ob upoštevanju Pogodbe o delovanju Evropske unije, 
            
            
               ob upoštevanju predloga Evropske komisije,
            
            
               ob upoštevanju Protokola št. 19 o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, ter zlasti člena 5(3) Protokola,
            
            
               ob upoštevanju uradnega obvestila vlade Združenega kraljestva Velika Britanija in Severna Irska v skladu s členom 5(2) Protokola (št. 19) o schengenskem pravnem redu, vključenem v okvir Evropske unije, v obliki dopisa predsedniku Sveta z dne 1. oktobra 2018 o tem, da ne želi sodelovati pri predlogu uredbe Evropskega parlamenta in Sveta o vzpostavitvi evropske mreže uradnikov za zvezo za priseljevanje, 
                  3
               
            
            
               ob upoštevanju naslednjega:
            
         
         
            
               (1)Združeno kraljestvo je sodelovalo pri Uredbi Sveta (ES) št. 377/2004
                  4
               , kakor je bila spremenjena z Uredbo (EU) št. 493/2011 Evropskega parlamenta in Sveta z dne 5. aprila 2011
                  5
               .
            
            
               (2)Združeno kraljestvo je 1. oktobra 2018 v zahtevanem trimesečnem roku uradno obvestilo predsednika Sveta, da ne želi sodelovati pri sprejetju prenovitve uredbe o vzpostavitvi evropske mreže uradnikov za zvezo za priseljevanje, ki jo je Komisija predlagala 16. maja 2018, Svet pa v vseh zahtevanih jezikih prejel 2. julija 2018.
            
            
               (3)Cilj Uredbe (ES) št. 377/2004 je okrepiti sodelovanje med uradniki za zvezo za priseljevanje, napotenimi v tretje države, zlasti z določitvijo obveznosti vzpostavitve lokalnih ali regionalnih mrež med uradniki za zvezo za priseljevanje ter s spodbujanjem uporabe namenskega elektronskega orodja za redno izmenjavo informacij znotraj lokalnih mrež in vzpostavitvijo sistema poročanja o dejavnostih mrež uradnikov za zvezo za priseljevanje na podlagi polletnih poročil predsedstva, ne da bi bila pri tem potrebna uporaba kakršnih koli operativnih sistemov ali neposredno povezovanje s pravnimi določbami, ki jih vsebujejo drugi pravni instrumenti, ki so del schengenskega pravnega reda.
            
            
               (4)Predlog za prenovitev uredbe o vzpostavitvi evropske mreže uradnikov za zvezo za priseljevanje z dne 16. maja 2018, katerega namen je izboljšati usklajevanje in optimizirati uporabo uradnikov za zvezo za priseljevanje, vključno z novimi evropskimi uradniki za zvezo, napotenimi v tretje države, da bi se učinkoviteje odzivali na prednostne naloge EU na področju migracij, ne odstopa od narave sedanje Uredbe (ES) št. 377/2004, kakor je bila spremenjena z Uredbo (EU) št. 493/2011, kolikor to zadeva konkretno povezovanje z drugimi deli schengenskega pravnega reda.
            
            
               (5)Zato se lahko predlog za prenovitev tako kot obstoječa Uredba (ES) št. 377/2004, kakor je bila spremenjena z Uredbo (EU) št. 493/2011, šteje za samostojen ukrep v okviru schengenskega pravnega reda, ki ni operativno povezan z drugimi pravnimi instrumenti, ki so del schengenskega pravnega reda.
            
            
               (6)V tem izjemnem primeru in glede na samostojno naravo Uredbe (ES) št. 377/2004, kakor je bila spremenjena z Uredbo (EU) št. 493/2011, v okviru schengenskega pravnega reda se lahko šteje, da če Združeno kraljestvo ne sodeluje več pri tej uredbi ali njenih nadaljnjih spremembah, vendar še naprej sodeluje v preostalem schengenskem pravnem redu, v katerem trenutno sodeluje v skladu s Sklepom Sveta 2000/365/ES
                  6
               , bi to zagotovilo sodelovanje Združenega kraljestva v kar največji možni meri, ne da bi bilo pri tem resno ogroženo delovanje drugih delov schengenskega pravnega reda v praksi, in ob spoštovanju njihove povezanosti.
            
            
               (7)Zato bi moral člen 8(2) Sklepa 2000/365/ES v skladu s členom 5(3) Protokola (št. 19) o schengenskem pravnem redu, vključenem v okvir Evropske unije, in od začetka veljavnosti predlagane prenovitve Uredbe (ES) št. 377/2004 prenehati veljati za Združeno kraljestvo Velika Britanija in Severna Irska v zvezi z Uredbo (ES) št. 377/2004, kakor je bila spremenjena z Uredbo (EU) št. 493/2011, in vsemi prihodnjimi spremembami te uredbe, vključno s predlogom za prenovitev Uredbe (ES) št. 377/2004. 
            
            
               (8)Zato bi se morala v skladu s členom 5(3) navedenega protokola od začetka veljavnosti predlagane prenovitve prenehati uporabljati tudi točka 6 Priloge I k Sklepu Sveta 2004/926/ES
                  7
                v zvezi z Uredbo (ES) št. 377/2004 –
            
            
               SPREJEL NASLEDNJI SKLEP: 
            
            
               Člen 1
            
            
               Sklep 2000/365/ES ter točka 6 Priloge I k Sklepu 2004/926/ES se prenehata uporabljati za Združeno kraljestvo Velika Britanija in Severna Irska v zvezi z Uredbo Sveta (ES) št. 377/2004 o vzpostavitvi mreže uradnikov za zvezo za priseljevanje, kakor je bila spremenjena z Uredbo (EU) št. 493/2011, in vsemi njenimi prihodnjimi spremembami, in sicer z dnem začetka veljavnosti predlagane prenovitve Uredbe Evropskega parlamenta in Sveta o vzpostavitvi evropske mreže uradnikov za zvezo za priseljevanje.
            
            
               Člen 2
            
            
               Ta sklep začne veljati dan po objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 131, 1.6.2000, str. 43.
               
               
                  
                     (2)
                  
                        Predlog uredbe Evropskega parlamenta in Sveta o vzpostavitvi evropske mreže uradnikov za zvezo za priseljevanje (prenovitev)* (COM(2018) 303 final).
               
               
                  
                     (3)
                  
                        COM(2018) 303 final.
               
               
                  
                     (4)
                  
                        Uredba Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje (UL L 64, 2.3.2004, str. 1).
               
               
                  
                     (5)
                  
                        Uredba (EU) št. 493/2011 Evropskega parlamenta in Sveta z dne 5. aprila 2011 o spremembah Uredbe Sveta (ES) št. 377/2004 z dne 19. februarja 2004 o vzpostavitvi mreže uradnikov za zvezo za priseljevanje (UL L 141, 27.5.2011, str. 13).
               
               
                  
                     (6)
                  
                        Sklep Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).
               
               
                  
                     (7)
                  
                        Sklep Sveta 2004/926/ES z dne 22. decembra 2004 o izvajanju delov schengenskega pravnega reda s strani Združenega kraljestva Velike Britanije in Severne Irske (UL L 395, 31.12.2004, str. 70).